אלה רונן

אלה רונן (נולדה ב-25 בנובמבר 1986) היא זמרת-יוצרת, מוזיקאית, מלחינה, פזמונאית, מפיקה ופעילה חברתית ישראלית.

ביוגרפיה

רונן נולדה בשנת 1986 בנווה מונסון לניסן איש עסקים ולמשוררת ואשת החינוך הד"ר דיתי רונן. סיימה את תיכון תלמה ילין במגמת קולנוע ובמקביל שרה במקהלת בת קול במסגרת לימודיה בקונסרבטוריון למוזיקה בתל אביב. בצבא שירתה כקצינה בדרגת סגן בחיל המודיעין. לאחר שחרורה מצה"ל למדה ברימון בית ספר למוסיקה במגמת הלחנה וכתיבת שירים. עשתה תואר ראשון בצרפתית וספרות אנגלית באוניברסיטת לוזאן וסיימה תואר שני בספרות אנגלית באוניברסיטת תל אביב.

קריירה
בילדותה למדה מוזיקה קלאסית וסולפג' במסגרת השתתפותה במקהלת בת קול.
במהלך לימודיה ברימון התחילה להופיע עם ההרכב שהקימה בשם "אלה רונן". את ההופעות ליווה אמנותית אריאל הורוביץ.

בשנת 2011 עברה לשווייץ. בשנת 2013 השתתפה ב"דה וויס שווייץ". שלב האודישנים של רונן היה לשידור הנצפה ביותר בדה וויס שווייץ. לאחר מכן החלה להופיע עם להקה שהורכבה מנגנים מקומיים תחת שמה. בעקבות השתתפותה בדה וויס הוחתמה בלייבל האינדי השווייצרי סופי רקורדס ובשנת 2014 הוציאה את אלבום הבכורה "Mirror Maze". הסינגל Please זכה להשמעות רבות בתחנות רדיו בשווייץ, בגרמניה וישראל. השיר אף הופיע בפרסומת העולמית לחברת Jeep ובפרסומת של חברת HOT. באותה שנה הוזמנה להיות המופע הפותח של הזמרת האיסלנדית אמיליאנה טוריני בציריך.

בשנת 2015 הופיעה בפסטיבל הג'אז במונטרה ובפסטיבל וויבס . באותה שנה חזרה לישראל והופיעה ברחבי הארץ.

בשנת 2018 השתתפה בתוכנית האקסלרטור "סינטיסייזר" והוציאה את אלבומה השני והראשון בשפה העברית "טוסקה" (מרוסית: געגוע לדבר שאינו קיים). ביצוע הסיום במיזם "Army Song" נוגן רבות בתחנות הרדיו ברחבי הארץ ונכנס לפלייליסט של כאן 88.

בשנת 2019 הופיעה במסגרת פסטיבל "יערות מנשה" לצד אסף אמדורסקי, אביגיל קובארי, גיל בר הדס, פלורה, מירב הלינגר ואחרים.

בפברואר 2020 יצא הסינגל הראשון "Welcome to the Universe" מתוך אלבומה השלישי Mother Land שיצא ביולי 2021. השיר הושמע בתחנות הרדיו וזכה לביקורות מצוינות.
סינגל נוסף בשם "Bubble" יצא במאי 2020 ואף הוא זכה להשמעות בתחנות הרדיו ברחבי הארץ. במרץ 2021 הוציאה סינגל שלישי מתוך אותו אלבום, "Housebroken". השיר נכנס לפלייליסט של כאן 88.

בסוף שנת 2020 הוציאה רונן גרסת כיסוי לשירה של ויטני יוסטון: I Wanna Dance with Somebody (Who Loves Me).

השיר "או או" יצא במסגרת פרויקט "מנגינות לשעת חרום" שיזמה עדי שחם יחד עם המוזיקאית נומקה, ומורכב כולו משירים שנכתבו במהלך הסגר הראשון בתקופת הקורונה. בפרויקט שותפות, בין היתר, ספיר וולך, אביגיל קובארי, פלורה ואחרות.

אקטביזם פמיניסטי-חברתי

הסינגל "הסדר הישן" מתוך האלבום "טוסקה" היה לחלק מהפסקול של מהפכת Me Too בישראל.
באותה שנה חזרה לשווייץ והקימה קולקטיב מוזיקאיות פמיניסטי בשם Mino Collective, בשיתוף עם המוזיקאית האמריקאית-שווייצרית ברנדי באטלר. הקולקטיב מאגד את קהילת המוזיקאיות המקומית ויוזם פלטפורמות לייצוג שוויוני בתעשיית המוזיקה לנשים וקבוצות מוחלשות נוספות.
בשנת 2019 יזמה, הפיקה והשתתפה בערב "אם זאת אהבה", ערב שירי אהבה מיזוגניים לרגל יום האהבה. בערב השתתפו בין היתר דניאל רובין, עדי שחם ועדי-קשת כהן. את הערב הנחתה נטע עמית מאתר החדשות פוליטיקלי קוראת.

בשנת 2020 פרסמה גילוי דעת בעיתון הארץ בעקבות השתתפותה בתחקיר של שרון שפורר והמקום הכי חם בגיהנום שבו היא מדברת בגילוי לב על תקיפה שעברה בגיל 16, על תהליך העיבוד ועל ההחלטה לדבר באופן גלוי על המקרה. הטקסט עוסק בפחד ובשתיקה.

חיים אישיים
רונן היא בת זוגו של פרופסור אנדריאס מור, מדען וחוקר מחלת הסרטן. לזוג שני ילדים והם מתגוררים בשווייץ.

אלבומים
 2014 - Mirror Maze
 2018 - טוסקה
 2021 - Mother Land

קישורים חיצוניים

 

 מיזם minomusiccollective

הערות שוליים

בוגרות אוניברסיטת תל אביב
זמרות-יוצרות ישראליות
זמרות אינדי ישראליות
נגניות ישראליות
פסנתרנים ישראלים
פסנתרניות ישראליות
בוגרי אוניברסיטת לוזאן
זמרות רוק ישראליות
פעילות חברתיות ישראליות
משתתפי The Voice
בוגרי רימון בית ספר למוסיקה
בוגרות רימון בית ספר למוסיקה
בוגרי אוניברסיטת תל אביב
זמרים-יוצרים ישראלים
נגנים ישראלים
זמרי רוק ישראלים
פעילים חברתיים ישראלים
מוזיקאיות ישראליות
מוזיקאים ישראלים
מלחינות ישראליות
מלחינים ישראלים
פזמונאיות ישראליות
פזמונאים ישראלים
מפיקות ישראליות
מפיקים ישראלים
חיילות אגף המודיעין
חיילי אגף המודיעין
ישראלים שהיגרו לשווייץ
ישראליות שהיגרו לשווייץ
בוגרי תלמה ילין
בוגרות תלמה ילין
ישראליות שנולדו ב-1986
ישראלים שנולדו ב-1986